**24.1.2024**

# הבהרה – מספר 2 - מכרז מסגרת פומבי מס' 01-2024

## שינוי תנאי סף ועדכון מועדים

### לאחזקת מערכות מים וביוב בכוכב יאיר וצור יגאל, לאחזקת מערכות ביוב בכפר סבא,

### ביצוע עבודות תשתית ואספקה וחלוקת מים בזמן חירום ושעת משבר

**בעקבות שאלות שהתקבלו בתאגיד, ועדת המכרזים של התאגיד מודיעה בזאת על שינוי תנאי הסף שבמכרז, ועל עדכון מועדים (שאלות הבהרה, סיור מציעים/קבלנים, המועד האחרון לשאלות ההבהרה) במכרז, כדלקמן:**

1. **התנאים המוגדרים בסעיף 4.2 ל "תנאי הסף המקצועיים", כפי שמוגדר במסמכי המכרז, מבוטלים, ובמקומם יבואו תנאי הסף המפורטים להלן:**
   1. **תנאי סף מקצועיים:** 
      1. המציע הינו רשום ברשם הקבלנים ובעל סיווג קבלני מתאים לביצוע העבודות, מסוג 260 ב'-1 לפחות. למען הסר כל ספק, על המציע לצרף רישיון קבלן בתוקף. אי המצאת האישור כאמור, תביא לפסילת המשתתף.
      2. המציע, **בעצמו**, הינו בעל ניסיון מקצועי כמפורט להלן (**מובהר כי ביצוע עבודות לתאגיד מים וביוב כקבלן משנה אינה נחשבת במניין העבודות שהמציע יציג להוכחת עמידתו בתנאי סף זה):**

ביצע בין השנים 2018- 2023 (כולל) עבור לפחות 2 תאגידי מים וביוב, המספקים שרות לאוכלוסייה בהיקף של 100,000 נפש לפחות (לפי נתוני משרד הפנים נכון למועד ההגשה באתר [תושבים בישראל לפי ישובים וקבוצות גיל - מאגרי מידע - Government Data](https://data.gov.il/dataset/residents_in_israel_by_communities_and_age_groups) ):

1. עבודות פיתוח ו/או שיקום ו/או שדרוג רשת מים הכוללים הנחת קווי מים בקוטר של **8**" ומעלה, מפלדה, PE, PEX באורך מצטבר של לפחות **2** ק"מ, בשטח אורבני, כולל השבה לקדמות. עבודות אלו בלבד (סעיף 4.2.2 א'), יכל ובוצעו ע"י מגיש ההצעה כקבלן ראשי או ע"י מגיש ההצעה כקבלן משנה.

ו-

1. עבודות פיתוח ו/או שיקום ו/או שדרוג רשת ביוב הכוללים הנחת קווי ביוב בקוטר של 10" ומעלה מפלדה, PE, PVC באורך מצטבר של לפחות 5 ק"מ, בשטח אורבני, כולל השבה לקדמות

על המציע לצרף להצעתו לשם הוכחת עמידתו בתנאי הסף זה אסמכתאות המעידות על עמידתו בתנאי סף בהתאם למפורט להלן:

1. הצהרה המסומנת **כנספח 8' למסמך א'** – חוברת תנאי המכרז והמהווה חלק בלתי נפרד הימנו, ובה מפורטים: שמו המלא של התאגיד עבורו ביצע המציע עבודות פיתוח ו/או שיקום ו/או שדרוג רשת מים ורשת ביוב, השנים בהם בוצעו העבודות, סוג הצנרת, קוטר ואורך הצנרת שהונחה, שמו המלא של המפקח/מנהל מטעם התאגיד האחראי על עבודות המציע וכן טלפון וכתובת של כ"א מהם לצורך יצירת קשר.
2. אישורים בנוסח המפורט בנ**ספח 8.1 למסמך א'** – חוברת תנאי המכרז והמהווה חלק בלתי נפרד הימנו , מכל מגופים, עליהם הצהיר בנספח 8 למסמך א' – חוברת תנאי המכרז והמהווה חלק בלתי נפרד הימנו .

**למען הסר כל ספק, כי אי המצאת האסמכתאות כאמור לעיל, תביא לפסילת המשתתף. המועדים במכרז יתעדכנו, כדלהלן:**

**בעקבות שינוי תנאי הסף יערוך התאגיד, מפגש הבהרות נוסף אשר ההשתתפות בו הינה חובה רק עבור משתתפים שלא השתתפו במפגש הקודם.**

**מפגש ההבהרות יתקיים במשרדי התאגיד, בכתובת: רחוב התע"ש 11 בקומה בתאריך 31.1.24 בשעה 12.00**

**מועד אחרון להגשת שאלות הבהרה**  עד ולא יאוחר מתאריך **5.2.24 בשעה 12.00**

**מועד אחרון להגשת ההצעות (לתיבת המכרזים שברחוב התע"ש 11 בקומה 2)** עד ולא יאוחר **מתאריך 12.2.24 בשעה 12.00**